钦定古今图书集成/理学汇编/学行典/第257卷 > 易经 > 《遁卦》
## 钦定古今图书集成/理学汇编/学行典/第257卷 > 易经 > 《遁卦》

《遁》：“亨，小利贞。”

〈程传〉《遁》者，阴长阳消，“君子遁藏”之时也。君子退藏以

“伸其道” ，道不屈则为亨，故“遁” 所以有“亨” 也。在事亦有由遁避而亨者，虽小人道长之时，君子知几退避，固善也。然事有不齐，与时消息，旡必同也。阴柔方长而未至于甚盛，君子尚有迟迟致力之道，不可大贞而尚利小贞也。

《彖》曰：“遁，亨”，遁而亨也。

〈程传〉小人道长之时、君子遁退、乃其道之亨也。君子遁藏、所以伸道也。此言处《遁》之道。

“刚当位而应”、与时行也。

〈大全〉隆山李氏曰：“阴阳寒暑之运各有时方。阴道长盛，乃小人得势之时，君子要须隐忍逊避，以待天定，终以必胜。不然不胜其忿，尽力以抗之，是不知天时，必取凶败。”

“小利贞”，浸而长也。

〈本义〉以下二阴释“小利贞。”

《遁》之时义大矣哉。

〈程传〉当阴长之时，不可大贞，而尚“小利贞”者，盖阴长必以浸渐，未能遽盛，君子尚可小贞其道，所谓“小利贞”，扶持使未遂亡也。《遁》者，阴之始长，君子知微，故当深戒，而圣人之意，未便遽已也，故有“与时行”、“小利贞”之教。圣贤之于天下，虽知道之将废，岂有坐视其乱而不救，必区区致力于未极之闲，强此之衰，艰彼之进，图其暂安，苟得为之，孔孟之所屑为也。

《象》曰：“天下有山”，“遁”；君子以远小人，不恶而严。

〈本义〉天体无穷，山高有限，《遁》之象也。“严”者，君子自守之常，而小人自不能近。

初六：遁尾，厉。勿用有攸往。

〈大全〉节斋蔡氏曰：《遁》，刚退也。以柔居下，见刚者遁，亦从而遁。凡从物者必居后，故曰尾。不当遁而遁，故厉“勿用有攸往”，以其质，居其时，不可遁也。

《象》曰：“遁尾”之厉，不往何灾也。

〈程传〉“见几先遁”，固为善也。遁而为“尾”，危之道也。往既有危，不若不往而晦藏，可免于灾，处微故也。古人处微下隐，乱世而不去者多矣。

六二，执之用黄牛之革，莫之胜说。

〈本义〉以中顺自守、人莫能解、《必遁》之志也。

《象》曰：“执用黄牛”，固志也。

〈程传〉上下以中顺之道相固结、其心志甚坚、如执之以牛革也。

九三，系遁，有疾厉，畜臣妾，吉。

〈程传〉《遁》贵速而远，有所系累，则安能速且远也？“害干遁”矣，故为“有疾”也。遁而不速，是以危也。

《象》曰：“系遁”之厉，有疾惫也。“畜臣妾吉”，不可大事也。

〈程传〉《遁》而有系累，必以困惫致危，其有疾，乃惫也。

九四，好遁，君子吉，小人否。

〈大全〉中溪张氏曰：君子虽其心有所好，义之当遁，则必刚绝其私爱，勇退而不顾，所以“吉”也。小人溺于私好，则不能遁，故《否》也。

《象》曰：“君子好遁，小人否”也。

〈程传〉“君子”虽有“好”而能遁，不失于义；小人则不能胜其私意而至于不善也。

九五，嘉遁，贞吉。

〈程传〉九五中正，《遁》之嘉美者也。处得中正之道，时止时行，乃所谓“嘉美”也，故为贞正而“吉。”

《象》曰：“嘉遁，贞吉”，以正志也。

〈程传〉志正则动必由正，所以为《遁》之“嘉”也。居中得正而应中正，是其志正也，所以为“吉”人之《遁》也止也，唯在正其志而已矣。

上九：肥遁，无不利。

〈程传〉“肥”者，充大宽裕之意。“遁”者，虽飘然远逝，无所系滞之为善。上九，干体刚断，在卦之外矣，又下无所系，是遁之远而无累，可谓宽绰有馀裕也。遁者，穷困之时也，善处则为肥矣。其遁如此，何所不利？

《象》曰：“肥遁，无不利”，无所疑也。

〈程传〉其《遁》之远，无所凝滞也。盖在外则已远，无应则无累，故为“刚决无疑”也。